আমি বাংলায় গান গাই
আমি বাংলায় গান গাই গানটি বাংলা ভাষার প্রতি বাঙালি জাতির ভালোবাসার একটি বিখ্যাত গান। গানটির গীতিকার ভারতীয় গায়ক ও কবি প্রতুল মুখোপাধ্যায়। গানটির সুরকার ও মূল গায়কও তিনি। ২০০৬ সালের মার্চ মাসে বিবিসি বাংলার এক শ্রোতা জরিপ অনুসারে গানটি সর্বকালের সর্বাধিক জনপ্রিয় বিশটি বাংলা গানের একটি হিসেবে মনোনীত হয়। গানটি জনপ্রিয় চলচ্চিত্র অভিনেতা জিৎ অভিনীত ক্রান্তি সিনেমায়ও চলচ্চিত্রের গান হিসেবে অন্তর্ভুক্ত হয়েছে।